সম্পর্ক স্থাপনযোগ্য নারী-পুরুষের আইনসিদ্ধ মিলন ঘটানোকে বিবাহ বলা হয়। মানবসমাজে সম্প্রদায়গতভাবে আলাদা আলাদা বিবাহ অনুষ্ঠানের বিভিন্ন রীতি রয়েছে। বৈদিক যুগে বিবাহের ক্ষেত্রে নারীর স্বাধীনতা প্রচুর ছিল। ‘সমন’ উৎসবের মাধ্যমে স্বামী নির্বাচনের অধিকার নারীর ছিল। এ উৎসবে পুরুষ ধনুর্বিদ, রথচালক, অশ্বারোহী, অস্ত্রচালক ও মল্লযোদ্ধা হিসেবে প্রতিযোগিতায় অংশগ্রহণ করতেন। নারীরা তা অবলোকন করে পছন্দমতো স্বামী নির্বাচন করতেন। পরবর্তীকালে এটাই ‘স্বয়ম্ভর’ প্রথা নাম ধারণ করে। জাতিভেদ প্রথা প্রচলনের পর নারী সেই অধিকার হারা হন। ‘অনুলোম’ ও ‘প্রতিলোম’ভিত্তিক বিবাহ প্রচলিত হয় এবং বিবাহের ধরন আট ভাগে বিভাজিত হয়। ব্রাহ্ম, দৈব, আর্য্য, প্রজাপত্য, অসুর, গন্ধর্ব, রাক্ষস ও পিশাচ নামের বিবাহের মধ্যে প্রথম চার প্রকার বিয়ে যখন প্রচলিত ছিল, তখন ঘটকের প্রয়োজন ছিল। কিন্তু এখন ঐসব স্থলে পরের চার প্রকার প্রতিস্থাপিত বিধায় ঘটকালী পেশার এ দুর্দশা। এছাড়াও বিজ্ঞানের অগ্রযাত্রার আশীর্বাদে প্রিন্ট ও ভার্চুয়াল মিডিয়ার দাপটে এটা টিকতে পারেনি।